
[bookmark: Awdurdod]Yr Awdurdod Parc Cenedlaethol
Modd Gweithredu 
Aelodaeth
Mae'r Awdurdod yn cynnwys pob Aelod
Amlder y Cyfarfodydd 
Bydd yn cyfarfod o leiaf 6 gwaith y flwyddyn.
Cworwm
Ni chaiff unrhyw fusnes ei drin mewn cyfarfod o'r Awdurdod nac mewn unrhyw un o'i Bwyllgorau oni bai bod o leiaf draean o’r nifer cyfan o Aelodau'r Awdurdod neu'r Pwyllgor yn bresennol. Petai mwy nag un rhan o dair o'r aelodaeth yn anghymwys, bydd y cworwm yn cael ei bennu drwy gyfeirio at nifer yr Aelodau sy'n weddill ac yn gymwys yn hytrach na chyfeirio at y nifer cyfan o Aelodau'r Awdurdod neu'r Pwyllgor. Bydd y cworwm yn cynnwys o leiaf un Aelod Cyngor Sir ac o leiaf un Aelod Llywodraeth Cymru.
Rôl a swyddogaeth 
Yr Awdurdod yw'r prif gorff gwneud penderfyniadau. Cafodd yr Awdurdod ei greu drwy statud, ac mae'n bodoli yn ei hawl ei hun ac nid yw'n asiant i Lywodraeth Cymru nac i'r Senedd. Gall ond gwneud y pethau y mae'n cael ei orfodi neu ei ganiatáu i'w gwneud gan y gyfraith. 
Mae'r Awdurdod yn gyfrifol am ei lywodraethiant ei hun, ac mae'n cyflawni hynny drwy weithredu system o bwyllgorau.
Prif swyddogaethau’r Awdurdod yw:
a) Cymeradwyo datblygu fframwaith cynllunio corfforaethol strategol yr Awdurdod drwy Gynllun Rheoli’r Parc Cenedlaethol (bob pum mlynedd), y Cynllun Datblygu Lleol (adolygiad ffurfiol yn ofynnol bob pum mlynedd), a'r Cynllun Corfforaethol ac Adnoddau. 
b) Penderfynu ar bob mater polisi i ategu ei amcanion cynllunio strategol. Gall yr Awdurdod dderbyn cyngor gan ei Bwyllgorau a hefyd gall sefydlu Grwpiau Gorchwyl a Gorffen i ymchwilio a chynghori ar faterion penodol.  
c) Penderfynu ar bob Safon Gwasanaeth, ac ar ddyletswyddau statudol yr Awdurdod. 
d) Rheoli adnoddau'r Awdurdod, h.y. cyllid, staffio ac asedau; ac i gymeradwyo'r gyllideb, yr ardoll, y taliadau a godir, a'r Cyfrifon Blynyddol, y Strategaeth Buddsoddi, Rheoli’r Trysorlys a’r Polisïau Cronfeydd Ariannol Wrth Gefn.  
e) Sicrhau bod yr APC yn cydymffurfio â'r holl ddeddfwriaethau sy'n effeithio ar ei wasanaethau.  
f) Penderfynu ar aelodaeth Pwyllgorau eraill, Grwpiau Gorchwyl a Gorffen, Gweithgorau a Grwpiau cynghori, o fewn yr Awdurdod, a’u cylch gorchwyl, a chynrychiolaeth yr Awdurdod ar gyrff a sefydliadau allanol.
g) Penderfynu ar ddirprwyo cyfrifoldebau’r Awdurdod i Bwyllgorau eraill yr Awdurdod, a phan yn briodol, i'r Prif Weithredwr, y Swyddogion Statudol neu unigolion eraill. 

[bookmark: RheoliDatblygu]Pwyllgor Rheoli Datblygu
Modd Gweithredu 
1. Aelodaeth
Bydd y Pwyllgor yn cynnwys pob Aelod o’r Awdurdod.
1. Amlder y Cyfarfodydd 
Bydd y Pwyllgor fel arfer yn cyfarfod bob 6 wythnos.  
1. Cworwm
Ni chaiff unrhyw fusnes ei drin mewn cyfarfod o'r Pwyllgor Rheoli Datblygu oni bai bod o leiaf hanner[footnoteRef:1] o’r nifer cyfan o Aelodau'r Pwyllgor yn bresennol.	Comment by Georgia Jones: Is this digit meant to be here? It’s featured in the english version also but I’m wondering if it’s a typo?  [1:  Rheoliadau Awdurdodau Lleol (Rheolau Sefydlog) (Cymru) (Diwygio) 2017] 

Rôl a swyddogaeth 
Y Pwyllgor Rheoli Datblygu sy’n gyfrifol am gyflawni swyddogaethau cynllunio statudol yr Awdurdod mewn perthynas â phenderfynu ar geisiadau cynllunio, apeliadau a materion gorfodaeth, a materion perthynol sy'n ymwneud â datblygu a rheoleiddio defnydd a gweithgareddau.
a)	Ac eithrio lle mae’r pwerau a’r dyletswyddau hynny wedi'u dirprwyo gan yr Awdurdod i un o'i swyddogion a chyn belled â bod y penderfyniadau yn cydymffurfio â’r datganiadau a’r cynlluniau a gymeradwywyd gan yr Awdurdod, bydd y Pwyllgor yn ymarfer holl bwerau a dyletswyddau yr Awdurdod sy'n ymwneud ag ystyried ceisiadau cynllunio, adeilad rhestredig a cheisiadau ardal cadwraeth, cynlluniau hysbysu, gorchmynion cadw coed, rheoli datblygu a gorfodi’r cyfryw reolaeth, a chynlluniau eraill o ymgynghori lle bo'n briodol, gyda’r hawl i weithredu.
b)	Derbyn adroddiadau o bryd i'w gilydd gan y Prif Weithredwr (y Swyddog Parc Cenedlaethol) a swyddogion eraill ar ymarfer unrhyw swyddogaethau sy'n ymwneud â rheoli datblygu all fod wedi’u dirprwyo iddynt.
c)	Delio â'r holl faterion sy'n ymwneud â dynodi a gweinyddu Ardaloedd Cadwraeth. (Pwyllgor Polisi, 10/97)


[bookmark: Archwilio]Pwyllgor Archwilio Ac Adolygu Gwasanaethau Corfforaethol
Modd Gweithredu 
a) Aelodaeth
Bydd y Pwyllgor yn cynnwys 9 Aelod o'r Awdurdod (6 CSP a 3 LlC), i gael eu dewis a/neu eu cadarnhau yn y Cyfarfod Blynyddol Cyffredinol bob blwyddyn. 
b) Amlder y Cyfarfodydd 
Bydd y Pwyllgor yn cyfarfod bob chwarter.
c) Cworwm
Cworwm y Pwyllgor fydd tri Aelod yr APC gan gynnwys o leiaf un Aelod a benodwyd gan y Cyngor Sir ac un Aelod a benodwyd gan Lywodraeth Cymru.
Rôl a swyddogaeth 
[bookmark: cysill]Ymarfer pwerau a dyletswyddau’r Awdurdod mewn perthynas â’r swyddogaethau canlynol: 
a)	Gweithgaredd Archwilio
i. Ystyried adroddiadau gan Archwilio Cymru (e.e. yr Adroddiad Gwella Blynyddol, Llythyr Archwilio Blynyddol) a monitro perfformiad yr Awdurdod ar hynny. 
ii. Ystyried adroddiadau gan yr Archwiliad Mewnol ar systemau a mesurau rheolaeth yr Awdurdod. 
iii. Goruchwylio'r gwaith o gynhyrchu’r Datganiad Llywodraethu Blynyddol a monitro perfformiad yr Awdurdod yn erbyn y camau gweithredu y cytunwyd arnynt ar gyfer Materion Llywodraethu Arwyddocaol a glustnodwyd yn y Datganiad. 

b)	Cyllid
i. Ystyried adroddiadau chwarterol ar berfformiad ariannol yr Awdurdod a’r materion cyllidebol, gan gynnwys cynhyrchu incwm ac effeithlonrwydd. 
ii. Monitro perfformiad yr Awdurdod mewn perthynas â'i Ddatganiad Cyfrifon Blynyddol. 
c) 	Risg a Sicrwydd 
i. [bookmark: _Hlk209185965]Ystyried adroddiadau chwarterol o'r system rheoli perfformiad ar ddangosyddion blaenoriaeth, prosiectau a rhaglenni gwaith, ac ystyried y goblygiadau y gallai hyn eu cael ar risgiau i'r Awdurdod. 
ii. Ystyried yr adroddiadau chwarterol ar fonitro sicrwydd ar gyfer Cydymffurfiaeth, Dyletswyddau Statudol Cyhoeddus a meysydd Gwella Corfforaethol gan gynnwys: 

· Llywodraethu 
· Cyllid 
· [bookmark: _Hlk209186736]Cynaliadwyedd, Adran 6 Dyletswydd Bioamrywiaeth, Sero Net, y Ddyletswydd Caffael Cymdeithasol Gyfrifol 
· Y Gymraeg 
· Cydraddoldeb y Sector Cyhoeddus a Dyletswyddau Cymdeithasol-Economaidd, Tlodi Plant 
· Diogelu 
· Llywodraethiant Gwybodaeth, Diogelu Data a Seiberddiogelwch 
· Y Gweithlu, Iechyd a Diogelwch, Dyletswydd Partneriaeth Gymdeithasol 
· Swyddogaeth Cynllunio Statudol 
· Cyfathrebu, Marchnata ac Ymgysylltu 

iii. Gofyn am adroddiadau atodol ac ystyried yr adroddiadau hynny o ran unrhyw un o'r meysydd sicrwydd, perfformiad neu feysydd gwelliannau corfforaethol uchod. 
iv. Monitro Polisi Rheoli Risg yr Awdurdod, y Parodrwydd i Dderbyn Risg, ac adolygu Cofrestr Risg yr Awdurdod a gwneud unrhyw argymhellion i'r Awdurdod Parc Cenedlaethol i newid y lefelau risg. 

d)	Materion eraill
i. Parhau i adolygu’r sefydliad, y drefniadaeth a chydnabyddiaeth ariannol staff yr Awdurdod a gwneud argymhellion i’r Awdurdod o bryd i’w gilydd ynghylch unrhyw newidiadau all fod yn ddymunol.
ii. Goruchwylio’r gwaith o gefnogi a datblygu Aelodau'r Awdurdod. 
iii. Adolygu unrhyw fater a gyfeiriwyd ato gan yr Awdurdod Parc Cenedlaethol, unrhyw un o'i Bwyllgorau neu gan y Prif Weithredwr
Noder
Nid yw ymarfer y cyfryw bwerau a dyletswyddau yn cynnwys y canlynol: 
· Materion a gedwir yn benodol i gael eu hymarfer gan yr Awdurdod Parc Cenedlaethol.
· Materion a ddirprwyir i Bwyllgor arall neu i Is-Bwyllgor.
· Materion y mae'r Prif Weithredwr o’r farn y dylid eu cyfeirio at gyfarfod o'r Awdurdod i'w penderfynu

[bookmark: Adolygu_Gweithredol]Pwyllgor Adolygu Gweithredol
Modd Gweithredu 
a) Aelodaeth
Bydd y Pwyllgor yn cynnwys 9 Aelod o'r Awdurdod (6 CSP a 3 LlC), i gael eu dewis a/neu eu cadarnhau yn y Cyfarfod Blynyddol Cyffredinol bob blwyddyn. Hefyd gall cynrychiolwyr Amgueddfa Cymru fod ar y Pwyllgor (heb hawliau pleidleisio) pan fydd materion yn ymwneud ag Oriel y Parc yn cael eu hystyried.
b) Amlder y Cyfarfodydd 
Bydd y Pwyllgor yn cyfarfod bob chwarter. 
c) Cworwm
Cworwm y Pwyllgor fydd tri Aelod yr APC gan gynnwys o leiaf un Aelod a benodwyd gan y Cyngor Sir ac un Aelod a benodwyd gan Lywodraeth Cymru.
Rôl a swyddogaeth 
a)	Monitro perfformiad a gwneud argymhellion i'r Awdurdod Parc Cenedlaethol o ran cyfraniad yr adrannau at Amcanion Llesiant yr Awdurdod, Cynllun Rheoli'r Parc Cenedlaethol a blaenoriaethau lleol, rhanbarthol a chenedlaethol, a llythyr Tymor Llywodraeth Cymru, a pherfformiad yr adrannau yn erbyn hynny. Gan gynnwys adolygu cynnydd yn erbyn y cynlluniau cyflawni gweithredol, a chymryd i ystyriaeth effeithiolrwydd cydweithio rhwng timau a gyda phartneriaid i gyflawni yn erbyn y blaenoriaethau hyn. 
b)	Adolygu perfformiad ariannol yr Awdurdod o ran cyfraniad yr adrannau i’r perfformiad yn erbyn Amcanion Llesiant yr Awdurdod, Cynllun Rheoli’r Parc Cenedlaethol a blaenoriaethau lleol, rhanbarthol a chenedlaethol. 
c)	Adolygu unrhyw fater a gyfeiriwyd ato gan yr Awdurdod Parc Cenedlaethol, gan unrhyw un o'i Bwyllgorau neu gan y Prif Weithredwr.
Noder
Nid yw ymarfer y cyfryw bwerau a dyletswyddau yn cynnwys y canlynol:
· Materion a gedwir yn benodol i gael eu hymarfer gan yr Awdurdod.
· Materion a ddirprwyir i Bwyllgor arall neu Is-Bwyllgor.
· Materion y mae'r Prif Weithredwr o’r farn y dylid eu cyfeirio at gyfarfod o'r Awdurdod i'w penderfynu

[bookmark: Grantiau]Pwyllgor Grantiau
Modd Gweithredu 
a) Aelodaeth
Bydd aelodaeth y Pwyllgor yn cynnwys chwe Aelod (4 CSP a 2 LlC), all benodi dau Aelod Ymgynghorol os dyna yw eu dymuniad.  Aelodau Ymgynghorol fydd unigolion sydd ag arbenigedd neu brofiad mewn meysydd o bwys i’r Pwyllgor, ac fe’u penodir gan y Pwyllgor.  Gall y Pwyllgor hefyd gyfethol unigolion sydd â gwybodaeth arbenigol ar gyfer gwybodaeth ychwanegol ar sail ad hoc.  
b) Amlder y Cyfarfodydd 
Cynhelir cyfarfodydd bob chwarter neu yn ôl y galw.  
c) Cworwm
Cworwm y Pwyllgor fydd dim llai na dau Aelod o’r Awdurdod, gydag o leiaf un Aelod a benodwyd gan y Cyngor Sir ac un Aelod a benodwyd gan Lywodraeth Cymru yn bresennol.
d) Asesu Cais
Bydd y Pwyllgor yn ystyried pob cais yn erbyn meini prawf sy'n seiliedig ar amcanion y cynllun fel y nodir yn nogfennau Canllawiau’r Awdurdod ar wneud cais am Grant. 
Wrth ystyried ceisiadau, bydd Aelodau'r Awdurdod ar y Pwyllgor yn ystyried unrhyw argymhelliad a wnaed gan yr Aelodau Ymgynghorol/Ymgynghorwyr ad hoc, gan fanteisio ar eu meysydd penodol o wybodaeth ac arbenigedd. 
e) Proses gwneud penderfyniadau
Bydd yr Aelodau Ymgynghorol yn cyfrannu at y broses o wneud penderfyniadau ond dim ond Aelodau'r Awdurdod o’r Pwyllgor sydd â’r grym i benderfynu ym mhob achos:
i. a ddylai’r cais gael cymorth grant.
ii. lefel y grant a roddir.
iii. unrhyw amodau fydd ynghlwm wrth y grant.
O ran y ceisiadau na fydd yn derbyn grant, bydd y Pwyllgor yn nodi pam nad yw cais yn cael ei ystyried yn addas ar gyfer cael cymorth o dan y Gronfa, neu byddant o bosibl yn awgrymu diwygiadau i'r cynnig ac yn gwahodd ail-gyflwyno cais diwygiedig. 
Rôl a swyddogaeth 
Mae'r Pwyllgor Grantiau yn gyfrifol am ystyried pob cais am gymorth/ cymorth ariannol ar gyfer y Gronfa Datblygu Cynaliadwy ac unrhyw grantiau eraill a ddyfernir gan yr Awdurdod y mae gofyn iddynt gael cytundeb yr Aelodau. Bydd y Pwyllgor yn monitro ac yn adolygu pob cynllun.

[bookmark: Safonau]Pwyllgor Safonau
Modd Gweithredu 
a) Aelodaeth
7 Aelod, sy'n cynnwys 2 Aelod y Cyngor Sir, 1 Aelod Llywodraeth Cymru a 4 Aelod Annibynnol. 
b) Amlder y Cyfarfodydd 
Mae'r Pwyllgor yn cyfarfod o leiaf unwaith y flwyddyn.  
c) Cworwm
Cworwm y Pwyllgor fydd tri Aelod yr APC gan gynnwys o leiaf un Aelod a benodwyd gan y Cyngor Sir ac un Aelod a benodwyd gan Lywodraeth Cymru.
Rôl a swyddogaeth 
a)	parhau i adolygu Cod yr Awdurdod ar Ymddygiad a gwneud argymhellion i'r Awdurdod ynglŷn ag unrhyw newidiadau y mae'n eu hystyried sy’n ddymunol; 
b)	monitro’r modd y mae Cod yr Awdurdod ar Ymddygiad yn cael ei weithredu; 
(c)	rhoi cyngor a hyfforddiant i Aelodau'r Awdurdod ar faterion sy'n ymwneud  â Chod Ymddygiad yr Awdurdod; 
[bookmark: _Hlk209185474](d)	ystyried unrhyw adroddiadau sy'n ymwneud ag Aelodau'r Awdurdod a gyhoeddwyd gan y Swyddog Monitro dan Adran 70(4) neu gan Ombwdsmon Gwasanaethau Cyhoeddus Cymru o dan Adran 71 (2) (c) o Ddeddf Llywodraeth Leol 2000 ac unrhyw argymhellion Panel Dyfarnu Cymru ac i gymryd camau ar hynny y mae'n eu hystyried sy’n briodol;
(e)	derbyn a chymryd camau ar unrhyw adroddiadau a gyflwynir i’r Pwyllgor gan Dribiwnlys Achos o dan Adran 79 o'r Ddeddf;
(f)	ystyried a gwneud argymhellion i'r Awdurdod ynglŷn â’r camau ddylid eu cymryd ar unrhyw adroddiad gan Dribiwnlys Achos o dan Adran 80 o'r Ddeddf; 
(g)	ystyried ceisiadau gan Aelodau'r Awdurdod am ollyngiadau o dan Reoliadau Pwyllgor Safonau (Caniatáu Gollyngiadau) (Cymru) 2001; 
(h)	monitro gweithdrefn gwyno yr Awdurdod mewn perthynas â honiadau o gamweinyddu, a gwneud argymhellion ar hynny (APC 17/01/07) a
(i)	gwneud argymhellion i'r Awdurdod o bryd i'w gilydd ynglŷn ag unrhyw ychwanegiadau neu ddiwygiadau arfaethedig i'r Cylch Gorchwyl hwn.

[bookmark: Ymchwilio_Disgyblu]Pwyllgor Ymchwilio a Disgyblu
Modd Gweithredu 
a) Aelodaeth
5 Aelod, sy'n cynnwys 3 Aelod y Cyngor Sir a 2 Aelod Llywodraeth Cymru.
Ni all yr Aelodau fod yn Aelodau o'r Pwyllgor Cwynion na'r Pwyllgor Apêl.
b) Amlder y Cyfarfodydd 
 Mae'r Pwyllgor yn cyfarfod yn ôl y gofyn.  
c) Cworwm
3 Aelod (2 Aelod y Cyngor Sir ac 1 Aelod Llywodraeth Cymru)
Rôl a swyddogaeth 
Ystyried a phenderfynu ar y materion sy'n ymwneud â'r materion canlynol yn unol â'r gweithdrefnau y cytunwyd arnynt sy’n dod i’w rhan i’w gwneud o dan y gweithdrefnau hynny, gan gynnwys:
a)	ystyried unrhyw gamau disgyblu yn erbyn Prif Swyddog (h.y. y Prif Weithredwr, Swyddog Adran 151 neu'r Swyddog Monitro) ar sail camymddwyn, neu os oes unrhyw gynnig arall i'w diswyddo am unrhyw reswm heblaw dileu swydd, salwch parhaol neu ar ddiwedd contract tymor sefydlog (oni bai bod yr Awdurdod wedi adnewyddu’r contract tymor penodol hwnnw);
b)	ystyried unrhyw honiad yn erbyn Prif Swyddog yn bersonol, p'un a yw'r mater wedi’i godi gan y gweithiwr neu beidio o dan weithdrefn gwyno yr Awdurdod;
c)	penodi Person Annibynnol Dynodedig i gynnal yr ymchwiliad cychwynnol;
(d)	derbyn ac ystyried adroddiad y Person Annibynnol Dynodedig gyda golwg ar naill ai:
(i)	penderfynu a oes angen cymryd unrhyw gamau pellach (heblaw diswyddo) ac, os felly, pa gamau, neu 
(ii)	argymell i'r Awdurdod bod y Prif Swyddog dan sylw yn cael ei ddiswyddo.
e)	ystyried cwyn a godir gan Brif Swyddog sy’n ymwneud ag achos disgyblu yn ei (h)erbyn ef/hi.

[bookmark: Cwynion]Pwyllgor Cwynion 
Modd Gweithredu 
a) Aelodaeth
5  Aelod, sy'n cynnwys 3 Aelod y Cyngor Sir a 2 Aelod Llywodraeth Cymru.
Ni all yr Aelodau fod yn Aelodau o'r Pwyllgor Ymchwilio a Disgyblu na'r Pwyllgor Apêl.
b) Amlder y Cyfarfodydd
Mae'r Pwyllgor yn cyfarfod yn ôl y gofyn.  
c) Cworwm
3 Aelod (2 Aelod y Cyngor Sir ac 1 Aelod Llywodraeth Cymru)
Rôl a swyddogaeth 
Ystyried a phenderfynu ar y materion sy'n ymwneud â'r materion canlynol yn unol â'r gweithdrefnau y cytunwyd arnynt sy’n dod i’w rhan i’w gwneud o dan y gweithdrefnau hynny, gan gynnwys:
Ystyried:
a)	apêl gan aelod o staff sydd wedi gwneud cwyn yn erbyn Prif Swyddog, ond nad yw’r gŵyn wedi’i chadarnhau gan y swyddog ymchwilio cychwynnol;
b)	ystyried unrhyw gamau unioni heb eu datrys a gynigir gan y swyddog ymchwilio cychwynnol yn dilyn cadarnhau cwyn a godwyd yn erbyn Prif Swyddog, neu
c)		cwyn a godwyd gan Brif Swyddog yn erbyn Aelod.
Penderfynu:
a)	a ellir cadarnhau’r gŵyn, ac os felly:
(i)	penderfynu ar y ffordd orau o ddatrys y mater fydd yn bodloni’r gweithiwr sydd wedi gwneud y gŵyn, neu
(ii)	yn achos gweithiwr a dramgwyddwyd, cyfeirio'r mater at y Pwyllgor Ymchwilio a Disgyblu os ystyrir bod y mater o natur mor ddifrifol, neu 
(iii)   yn achos Prif Swyddog a dramgwyddwyd, cyfeirio'r mater at y Pwyllgor Safonau i'w ystyried.
b)	a ellir gwrthod y gŵyn.

[bookmark: Apel]Pwyllgor Apêl 
Modd Gweithredu 
a) Aelodaeth
5 Aelod, sy'n cynnwys 3 Aelod y Cyngor Sir a 2 Aelod Llywodraeth Cymru.
Ni all yr Aelodau fod yn Aelodau o'r Pwyllgor Ymchwilio a Disgyblu na'r Pwyllgor Cwynion
b) Amlder y Cyfarfodydd 
Mae'r Pwyllgor yn cyfarfod yn ôl y gofyn.  
c) Cworwm
3 Aelod (2 Aelod y Cyngor Sir ac 1 Aelod Llywodraeth Cymru)
Rôl a swyddogaeth 
Ystyried a phenderfynu ar y materion sy'n ymwneud â'r materion canlynol yn unol â'r gweithdrefnau y cytunwyd arnynt sy’n dod i’w rhan i’w gwneud o dan y gweithdrefnau hynny, gan gynnwys:
Ystyried:
(a)	apêl yn erbyn diswyddo gan aelod o staff heblaw Prif Swyddog, ac 
(b)		apêl yn erbyn camau sy’n fyr o ddiswyddo gan Brif Swyddog.

[bookmark: Fforwm_Gweithwyr]Fforwm Gweithwyr
Modd Gweithredu 
a) Aelodaeth
Bydd y Fforwm yn cynnwys 12 aelod.  Y cyfansoddiad fydd fel a ganlyn:
Aelodau APCAP	6	(4 Cynghorydd, 2 a benodir gan LlC)
Cynrychiolwyr Staff/Unsain	6	(a swyddog(ion) llawn amser Unsain)
Aelodau’r APCAP i'w dewis a/neu eu cadarnhau yn y Cyfarfod Blynyddol Cyffredinol bob blwyddyn
Bydd unrhyw swydd wag barhaol ar y Fforwm Gweithwyr yn cael ei llenwi wrth i’r swydd ddod yn wag.  Caniateir dirprwyon.
Os yw aelod o’r Fforwm Gweithwyr yn peidio bellach â bod yn Aelod neu yn weithiwr yr Awdurdod Parc Cenedlaethol, bydd yn peidio â bod yn aelod o’r Fforwm Gweithwyr yn syth.
b) Amlder y Cyfarfodydd 
Bydd y Fforwm Gweithwyr fel rheol yn cyfarfod ddwywaith y flwyddyn.
c) Cworwm
Cworwm y Fforwm Gweithwyr fydd tri Aelod yr APC (gan gynnwys un Aelod a benodwyd gan Lywodraeth Cymru) a thri cynrychiolydd staff/undeb.
d) Pleidleisio
Ni fydd pleidlais gan swyddogion undeb llawn-amser, na phleidlais fwrw gan y Cadeirydd.
Fel arfer gwneir penderfyniadau yn dilyn trin a thrafod, ond os bydd angen rhoi’r mater i bleidlais, ni chaiff penderfyniad ei ystyried yn un sydd wedi’i basio os nad yw wedi’i gymeradwyo gan fwyafrif o'r aelodau sy'n bresennol ar y ddwy ochr.
e) Cadeirydd
Bydd y Fforwm Gweithwyr yn penodi Cadeirydd ac Is-gadeirydd yn eu cyfarfod cyntaf bob blwyddyn.  Penodir Cadeirydd ac Is Gadeirydd am yn ail rhwng staff ac Aelodau bob blwyddyn.
f) Eitemau ar yr agenda
Er mwyn cynnal cysylltiadau agored a chydweithredol â’r gweithwyr, caiff staff ac aelodau eu hannog i gyflwyno eitemau gerbron i’w cynnwys ar yr agenda (o leiaf 10 niwrnod cyn dyddiad y cyfarfod).
Rôl a swyddogaeth 
a)	Bod yn fecanwaith ar gyfer y staff ar y cyd i ymgysylltu â’r Aelodau a chael cynrychiolaeth ffurfiol.
b)	Cynnal cysylltiadau agored a chydweithredol gyda’r gweithwyr o fewn yr Awdurdod.
c)	Derbyn eitemau y cyfeirir atynt gan y Grŵp Iechyd a Diogelwch a’r Grŵp Cynrychiolwyr Staff.
d)	Gwneud argymhellion i'r Pwyllgor Archwilio ac Adolygu Gwasanaethau Corfforaethol ynglŷn â materion cyflogaeth.
e)	Ystyried unrhyw fater a gyfeiriwyd ato, neu i gyflawni’r swyddogaethau a neilltuwyd iddo gan yr Awdurdod neu ei Bwyllgorau..
f) 	Derbynnir na fydd unrhyw fater disgyblu, gallu neu ddyrchafu unigolion o fewn cwmpas y Fforwm Gweithwyr.


[bookmark: Gwelliant_Parhaus]Y Grŵp Gwelliant Parhaus
Modd Gweithredu 
a) Aelodaeth
Mae'r Grŵp Gwelliant Parhaus yn cynnwys pedwar Aelod o'r Awdurdod ynghyd â'r Prif Weithredwr. Mae'r Aelodaeth yn cynnwys Cadeiryddion yr Awdurdod, y Pwyllgor Rheoli Datblygu a'r ddau Bwyllgor Adolygu. Mae gan y Grŵp yr awdurdod i wahodd Aelodau neu swyddogion eraill i fynychu os yw'r rhaglen waith yn dangos y byddai eu presenoldeb neu eu profiad yn ychwanegu gwerth at waith y Grŵp.
b)  Amlder y Cyfarfodydd 
Mae'r grŵp yn cyfarfod yn ôl y gofyn.
c) Cworwm
Cworwm y Pwyllgor yw dau Aelod o'r APC.
Rôl a swyddogaeth 
Ystyried unrhyw fater a gyfeirir ato gan yr Awdurdod Parc Cenedlaethol neu unrhyw un o'i Bwyllgorau.

[bookmark: Gorchwyl_Gorffen]Y Grwpiau Gorchwyl a Gorffen
Modd Gweithredu 
a) Aelodaeth
6 Aelod o'r Awdurdod, ar gymhareb o 2:1 o Aelodau’r Cyngor Sir ac Aelodau Llywodraeth Cymru.
Y Prif Weithredwr i enwebu swyddogion perthnasol.
Yr Aelodau i benderfynu ar y Gadeiryddiaeth yn y cyfarfod cyntaf. 
Yr Aelodaeth i barhau nes bod y Grŵp Gorchwyl a Gorffen wedi cwblhau ei orchwyl.
b)  Amlder y Cyfarfodydd 
Mae'r grŵp yn cyfarfod yn ôl y gofyn
c) Cworwm
I gynnwys o leiaf dau Aelod o’r Cyngor Sir ac un Aelod o Lywodraeth Cymru.
d) Atebolrwydd
Mae'r Grŵp Gorchwyl a Gorffen o natur gynghorol, a bydd yn adrodd ei ganfyddiadau i’r Awdurdod Parc Cenedlaethol erbyn y dyddiad cau a bennwyd.


Dyddiad cyhoeddi: Mehefin 2008 
Diwygiwyd: Rhagfyr 2011 
Ychwanegwyd Cylch Gorchwyl y Pwyllgor Craffu: Mehefin 2012.  
Ychwanegwyd Cylch Gorchwyl y Pwyllgor Ymchwilio a Disgyblu, y Pwyllgor Cwynion a’r Pwyllgor Apeliadau: Hydref 2013.  
Ychwanegwyd Cylch Gorchwyl y Grwpiau Gorchwyl a Gorffen Strategaeth Aelodau: Mai 2015. Trosglwyddwyd y cyfrifoldebau i’r Pwyllgor Cefnogi a Datblygu Aelodau yn Ionawr 2019. 
Cytundeb i ddirprwyo Cylch Gorchwyl y Pwyllgor Ieuenctid i’r Cadeirydd: Mehefin 2020.  
Pwyllgor Personnel – newidiwyd yr enw i’r Pwyllgor Adnoddau Dynol a diwygiwyd y Cylch Gorchwyl: Tachwedd 2021.  
Diwygiwyd Cylch Gorchwyl y Pwyllgor Adolygu Gweithredol: Rhagfyr 2021.  
Dilëwyd Cylch Gorchwyl y Pwyllgor Craffu: Mai 2022.  
Diwygiwyd Cylch Gorchwyl Cronfa Datblygu Cynaliadwy: Mawrth 2012, Mawrth 2017, Rhagfyr 2020, Hydref 2022; y Pwyllgor wedi’i ailenwi yn Bwyllgor Grantiau fis Ebrill 2024. 
Ychwanegwyd y Pwyllgor Cefnogi a Datblygu Aelodau: Ionawr 2019; Unwyd â’r Pwyllgor Adnoddau Dynol fis Mai 2024. 
Diweddariad cyffredinol gan gynnwys diwygiadau i’r Pwyllgorau Adolygu: APC Mai 2024. 
Y Pwyllgor Adnoddau Dynol wedi’i ailenwi yn Bwyllgor Gwasanaethau Pobl. 
Y Pwyllgor Gwasanaethau Pobl wedi’i uno â’r Pwyllgor Archwilio ac Adolygu Gwasanaethau Corfforaethol fis Mehefin 2025
Ailfformatiwyd Mawrth 2026

